*Proiect*

**GUVERNUL REPUBLICII MOLDOVA**

**HOTĂRÎRE**

Nr.\_\_\_\_\_din\_\_\_\_\_\_\_\_\_\_\_\_

**cu privire la transmiterea unor bunuri imobile**

**-----------------------------------------------------------**

În temeiul alin. (2) art. 8 al Legii nr. 523-XIV din 16 iulie 1999 cu privire la proprietatea publică a unităţilor administrativ-teritoriale (Monitorul Oficial al Republicii Moldova, 1999, nr.124-125, art.611), cu modificările şi completările ulterioare, lit.a) alin. (1) art.6 al Legii nr. 121-XVI din 4 mai 2007 privind administrarea şi deetatizarea proprietăţii publice (Monitorul Oficial al Republicii Moldova, 2007, nr. 90-93, art. 401), cu modificările şi completările ulterioare, Guvernul HOTĂRĂŞTE :

1. Se transmite, cu titlu gratuit, cu acordul Consiliului comunei Ciorescu, mun. Chişinău, din proprietatea publică a statului în proprietatea publică a comunei Ciorescu terenul cu numărul cadastral 3157107.135 cu suprafaţa de 3,3324 ha şi construcţiile amplasate pe acesta, situat în mun. Chişinău, comuna Ciorescu aflat în gestiunea Penintenciarului nr. 10 – Goian.

2. Departamentul Instituţiilor Penitenciare, în comun acord cu Consiliul comunei Ciorescu, mun.Chişinău, vor institui comisia de primire-predare şi vor asigura transmiterea bunului imobil, în termen de o lună, în conformitate cu prevederile Regulamentului cu privire la modul de transmitere a întreprinderilor de stat, organizaţiilor, instituţiilor, a subdiviziunilor lor, a clădirilor, construcţiilor, mijloacelor fixe şi altor active, aprobat prin Hotărîrea Guvernului nr.688 din 9 octombrie 1995 (Monitorul Oficial al Republicii Moldova, 1996, nr.10, art.45), cu modificările şi completările ulterioare.

3. Agenţia Relaţii Funciare şi Cadastru, va asigura operarea în documentele cadastrale, în modul stabilit de legislaţia în vigoare, a modificărilor ce decurg din prevederile prezentei hotărîri.

**PRIM-MINISTRU**

**Contrasemnează :**

**Viceprim-ministru,**

**Ministrul economiei**

**Ministrul justiţiei**